Deur die loop van die projek is verskeie kontrakteurs vir kort periodes aangestel vir ‘n modulêre bou proses. Sodra die betrokke subkontrakteur se werk afgehandel is, is hy dadelik ontslaan. Niemand het dus ‘n volledige idee van die bouplan en werking van die lughawe nie.
Die tonnelnetwerk, modulêre en geheimsinnige konstruksie, die vyf toegedolwe strukture, en die feit dat Stapleton-lughawe in werklikheid nog heel voldoende was vir die taak en die massiewe kostes van die projek het baie mense laat wonder of daar nie ‘n meer sinistêre doel agter die projek was nie.
Aan die anderkant kan die Duitse seunjie ook verwys na die nuwe sentrale rol wat Europa eendag weer gaan speel. Die kontroversiële argitektoniese ontwerp van die Europese Parliment, asook nabygeleë monumente soos die van Europa en die Bul (Die vrou op die dier in Openbaring) is dalk sleutels in hierdie skouspel.
Pieter Bruegal se skildery wat as inspirasie vir die ontwerp van die Europese Unie-kompleks was. Die gebou is geleë in België.
Dit is moontlik dat Denver in die 1990’s opgerig is ter voorbereiding van ‘n verwagte enorme wêreldwye katastrofe. Moontlik was die spekulatiewe “onderneming” dalk ‘n bietjie voortydig en die lughawe is nooit benut soos dit beplan is nie, of miskien sal ons binnekort besef wat die werklike rede vir hierdie versteekte tonnels en astronomiese kostes was.